Haaparanta–Tornio-matkakeskus

Haaparanta–Tornio-matkakeskus on Haaparannan ja Tornion yhteinen linja-autoasema sadan metrin päästä Ruotsin ja Suomen rajasta, Ruotsin puolella. Matkakeskuksen yhteydessä on pysäköintitilat autoille ja polkupyörille.

Haaparanta–Tornio-matkakeskus valmistui vuonna 2014. Ennen matkakeskuksen rakentamista Haaparannalla ja Torniossa oli molemmissa omat linja-autoasemansa ja vain vähän keskinäisiä liikenneyhteyksiä. Haaparanta–Tornio-matkakeskus korvasi vanhat asemat yhdellä keskitetyllä asemalla ja yhdisti kaksoiskaupungin joukkoliikenteen. Matkakeskus maksoi 3 060 000 euroa, josta Euroopan aluekehitysrahasto maksoi puolet. Muut rahoittajat olivat Ruotsin valtio sekä Haaparannan ja Tornion kaupungit.

 Lähteet 

 Aiheesta muualla 

Luokka:Haaparannan liikenne
Luokka:Linja-autoasemat
Luokka:Ruotsin rakennukset ja rakennelmat
Luokka:Tornion liikenne
Luokka:Ruotsin tieliikenne